OpenLLM-France/wikimedia huggingface dataset:
# Embraer Phenom 300

L'Embraer Phenom 300 és un avió de negocis lleuger dissenyat i produït per Embraer.

## Desenvolupament

Embraer va dissenyar el Phenom 300 partint de la base del seu model més lleuger Phenom 100. El prototipi del Phenom 300 va volar per primer cop el 29 d'abril de 2008. Va assolir la certificació el desembre de 2009 i la primera entrega es va produir el 29 de desembre del mateix any.

## Versions

Embraer ha desenvolupat versions millorades respecte al model original:

### Phenom 300E

    Versió oferida a partir del 2018. Compta amb interior redissenyat, nou sistema d'aviònica (basat en el Garmin G3000) i un "mode de superfície" pels motors (que fan la funció d'una unitat auxiliar de potència).

### Phenom 300E (2020)

    Des de l'any 2020 Embraer ofereix una versió millorada del Phenom 300E. En destaca l'increment de velocitat màxima (fins a Mach 0,80, 826 km/h) i l'abast ampliat fins a 3.720 km. Això s'aconsegueix amb una variant més potent dels motors, PW535E1, que ofereixen un empenyiment de 15,47 kN. També compta amb millores en l'aviònia, amb funcions d'ajuda a l'estabilitat del vol i en l'aproximació a la pista d'aterratge. In addition, Bossa Nova interior option became available.

## Especificacions (Phenom 300E)

Dades de Embraer Phenom 300E brochure.
Característiques generals
* Tripulació: 1 or 2 pilots
* Capacitat: 6 passatgers (configuration estàndard) + 1 a la cabina; màxim de 10 inclonet-hi una a la cabina i un al seient amb cinturó del lavabo)
* Longitud: 15,9 m
* Envergadura: 16,2 m
* Alçada: 5,0 m
* * Capacitat de combustible: 2.428kg
* Pressurització de la cabina: 9.4 psi (0.65 bar)
* Alçada de la cabina: 4.9 ft (1.49 m)
* Amplada de la cabina: 5.1 ft (1.55 m)
* Longitud de la cabina: 5.23 m (17.2 ft)
Rendiment
* Velocitat màxima: 859 km/h
* Abast: 3.723 km
* Sostre de servei: 13.716 m
* Fuel burn: 346 kg/h a 364 kn, 456 kg/h aa 431 kn (a FL410)
* Distància d'enlairament: 978 m (3.209 ft) MTOW, SL, ISA
* Distància d'aterratge: 674 m (2.212 ft) amb 4 ocupants de 90,7 kg, reserves NBAA IFR, SL, ISAAviònica
* Embraer Prodigy Touch (basat en el sistema Garmin G3000)

## Vegeu també

* Honda HA-420 HondaJet

## Referències

* ↑ Croft, John [28 març 2015]. Embraer Phenom 300: bolder big brother. Reed Business Information, 12 maig 2008.
* 1 2 3 4 5 Gerzanics, Mike. FLIGHT TEST: Embraer Phenom 300. Reed Business Information, 27 abril 2010.
* ↑ «News Breaks: Embraer Delivers First Phenom 300 Light Jet». Aviation Week. McGraw-Hill, 11-01-2010, pàg. 18.
* ↑ «A Look Inside the Phenom 300E». .
* 1 2 Embraer Unveils Speedier, Improved Phenom 300 (AW&ST, 31 January 2020)
* ↑ Pilot Report: Embraer's New Phenom 300E
* 1 2 3 «Embraer Phenom 300E Brochure». Embraer.
* ↑ «Aircraft Performance Database».
* ↑ «Business Aircraft 2015 (AW&ST)». Arxivat de l'original el 2016-09-09. [Consulta: 18 novembre 2021].
* ↑ «Còpia arxivada». Business & Commercial Aviation. Aviation Week, 01-06-2019. Arxivat de l'original el 2020-05-10. [Consulta: 18 novembre 2021].
* ↑ Embraer/Specification Sheet
* ↑ «Prodigy Touch Upgrades Embraer Phenom 300 Cockpits». AINonline, 09-08-2014.
# Eleccions de l'Assemblea Constitucional de Luxemburg de 1918

Entre el 28 de juliol i el 4 d'agost de 1918 es van realitzar unes eleccions indirectes a l'Assemblea Nacional de Luxemburg. El Partit de la Dreta va imposar-se com el més votat, aconseguint 23 dels 53 escons. L'Assemblea tenia l'objectiu de revisar la Constitució per democratitzar l'estructura política luxemburguesa. Les esmenes es van promulgar el 15 de maig de 1919, introduint entre d'altres la representació proporcional i l'opció de realitzar referèndums.

## Resultats

| Partit | Escons |
| Partit de la Dreta | 23 |
| Partit Socialista | 12 |
| Lliga Liberal | 10 |
| Partit Independent | 5 |
| Partit Nacional Independent | 2 |
| Independents | 1 |
| Total | 53 |
| Font: Nohlen & Stöver ||||

## Referències

* 1 2 3 Nohlen, D & Stöver, P (2010) Elections in Europe: A data handbook, p1234 ISBN 978-3-8329-5609-7
* ↑ Nohlen & Stöver, p1253
# Cacatua de les Tanimbar

La cacatua de les Tanimbar (Cacatua goffiniana) és una espècie d'ocell de la família dels cacatuids (Cacatuidae) que habita zones amb arbres properes a les costes de les illes Tanimbar.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Aristarc (metge)

Aristarc (grec antic: Αρίσταρχος, Arístarkhos, llatí: Aristarchus) fou un metge grec que va servir a la reina Berenice de Síria, esposa d'Antíoc II Theós o Teos (261 aC-246 aC) i la va persuadir per posar-se en mans dels seus enemics.

## Referències

* ↑ Aristarchus, Smith, William, Dictionary of Greek and Roman Biography and Mythology, pàg. 291
# Llorenç Puig

Llorenç Puig és el nom dels següents personatges:
* Llorenç Puig i Mayolas (Terrassa, 1940), professor i escriptor català
* Llorenç Puig i Puigneró (Vic, 1888 – Vic, 1971) geòleg i sacerdot català
# Dichochroma

Dichochroma és un gènere monotípic d'arnes de la família Crambidae descrit per William Trowbridge Merrifield Forbes el 1944. Conté només una espècie, Dichochroma muralis, descrita pel mateix autor el mateix any, que es troba al Perú.

## Referències

* ↑ «GlobIZ search». Global Information System on Pyraloidea. [Consulta: 10 febrer 2011].
# Corpus Iuris Civilis

El Corpus Iuris Civilis, Codex Iustinianus o Codi de Justinià és el nom de tres grans compilacions legals romanes d'Orient instituïdes per Justinià I
El febrer del 528, poc després que Justinià I es convertís en emperador el 527, va decidir que el sistema legal i l'educació jurídica de l'imperi necessitava reparació i va nomenar una comissió de dotze persones per compilar les lleis imperials en un Corpus Iuris Civilis, presidida per Tribonià i amb paper important per Teòfil de Constantinoble mestre de lleis a Constantinoble. Hi havia tres còdexs de lleis imperials i altres lleis individuals, moltes de les quals entraven en conflicte o estaven desfasades. El Codi Gregorià i el Codi Hermogenià eren compilacions no oficials, mentre que el Codi Teodosià va ser la compilació oficial ordenada per Teodosi II.
La reforma legal es va concretar en el Codex Constitutionum amb les Novellae, el Digest, que havia de ser utilitzat per estudiants de dret avançats, i els Institutes, havien de ser un llibre de text per als nous estudiants. Junts van formar un cos legal dividit en cinc volums: tres per al Digest (Digestum Vetus, Infortiatum, i Digestum Novum), un per als nou llibres del Codex Repetitae Praelectionis, i el cinquè per als Institutes, el Liber Authenticorum o Novellae, i els tres darrers llibres del Codi.
Posteriorment la divisió en cinc volums va desaparèixer substituïda per quatre: un per als Institutes, un per al Digest, un per al Codi, i un per a les Novellae. El nom Corpus Juris Civilis no li fou donat per Justinià i apareix al segle xii i no fou usat de manera habitual fins al segle xvii. Algunes edicions van incloure a més a més, tretze edictes de Justinià, cinc constitucions de Justí I el Jove, algunes de Tiberi II, algunes lleis noves de Flavi Valeri Lleó, Zenó i d'altres emperadors, sota el nom de Imperatoriae Constitutiones.

## Referències

* ↑ «Justinià, l'emperador que va establir les bases del dret civil» (en català). Revista Sàpiens. Arxivat de l'original el 1 d’octubre 2022. [Consulta: 1r octubre 2022].
* ↑ Jolowicz, H. F.; Nicholas, Barry. A Historical Introduction to the Study of Roman Law (en anglès). CUP Archive, 1972, p. 463. ISBN 978-0-521-08253-2.
* ↑ Honoré, Tony. «Justinian's Codification». A: The Oxford Classical Dictionary (en anglès). 3rd rev., 2003, p. 492.
* ↑ «Corpus Iuris Civilis». Gran Enciclopèdia Catalana. Barcelona: Grup Enciclopèdia Catalana.
* ↑ Long, George. «Corpus Iuris Civilis». A: William Smith. A Dictionary of Greek and Roman Antiquities (en anglès). Boston: Little Brown and Company, p. 363-364.

## Bibliografia

* Edició del segle xvi consultable en línia: Corpus Iuris Civilis. Lió: Hugues de la Porte, 1558-1560.

## Vegeu també

* Acte propi
# Ello

Ello és una comune (municipi) de la província de Lecco a la regió italiana de la Llombardia, situada a uns 40 km al nord-est de Milà i uns 8 km al sud-oest de Lecco. A 31 de desembre de 2004, tenia 1.202 habitants i una àrea de 2,4 km.
Ello fa frontera amb els municipis següents: Colle Brianza, Dolzago, Galbiate, Oggiono. Pertanyen al municipi les frazioni d'Arnerio, Baragiola, Boggia, Bosina, Fura, Malavoglia, Marconaga, Pressaco, Ronchetti, Vedizero, Zero.

## Evolució demogràfica

* 426 el 1751
* 417 el 1771
* 500 el 1805
* 1721 després de l'annexió de Dolzago el 1809
* 721 el 1853
La població és en creixement continuat i ha passat de 1.110 habitants l'any 2001 a 1.254 a 31/10/09.

## Història

Citada en un diploma de Frederic Barba-roja del 1162, seguí els fets històrics d'Oggiono i fou la llar dels Missaglia, una cèlebre família d'armers dels segles XV i XVI.

## Referències

* ↑ Tota la demografia i altres estadístiques: Istituto Nazionale di Statistica (ISTAT).
# Danílovka (Primórie)

* Per a altres significats, vegeu «Danílovka».
Danílovka (en rus: Даниловка) és un poble del krai de Primórie, a l'Extrem Orient de Rússia, que en el cens del 2010 tenia 523 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Campionat d'Europa de touch rugbi de 2014

El desè Campionat d'Europa de touch rugbi es disputarà entre el 6 i el 10 d'agost de 2014 a les pistes de la Universitat de Swansea (Gal·les) en vuit categories diferents: masculina, femenina, mixta, sènior masculina, majors de 30 anys masculina, majors de 35 anys masculina, majors de 40 anys masculina i majors de 27 anys femenina.
Aquest fou el primer Campionat d'Europa en el que participà l'Associació Catalana de Touch (ACT), entitat reguladora del touch rugbi a Catalunya, després que fos reconeguda per la Federació Internacional de Touch (FIT) el setembre de 2009. Ja anteriorment havia disputat la Copa del Món de 2011 en categoria mixta (homes i dones), finalitzant en dissetena posició, d'un total de dinou. En aquesta ocasió, també va disputar el torneig exclusivament en categoria mixta.

## Categoria mixta
### Participants

* Alemanya
* Escòcia
* França
* Anglaterra
* Catalunya
* Països Baixos
* Suïssa
Grup C :
* Gal·les
* Guernsey
* Itàlia
* Jersey

### Fase final

| Semifinals | Semifinals | | | Final | Final |
| 10 d'agost - Swansea Universitat de Swansea | 10 d'agost - Swansea Universitat de Swansea | 10 d'agost - Swansea Universitat de Swansea | 10 d'agost - Swansea Universitat de Swansea | 10 d'agost - Swansea Universitat de Swansea | 10 d'agost - Swansea Universitat de Swansea |
| Escòcia | 17 | |
| Jersey | 8 | |
| | | | | 10 d'agost - Swansea Universitat de Swansea | 10 d'agost - Swansea Universitat de Swansea |
| | | | | Escòcia | 8 |
| | | | | Anglaterra | 6 |
| | | | | Tercer lloc | Tercer lloc |
| 10 d'agost - Swansea Universitat de Swansea | 10 d'agost - Swansea Universitat de Swansea | | | 10 d'agost - Swansea Universitat de Swansea | 10 d'agost - Swansea Universitat de Swansea |
| Anglaterra | 8 | | | Gal·les | 10 |
| Gal·les | 5 | | | | Jersey | 7 |

### Classificació

Equip :
| 1r | Escòcia |
| 2n | Anglaterra |
| 3r | Gal·les |
| 4t | Jersey |
| 5è | França |
| 6è | Països Baixos |
| 7è | Itàlia |
| 8è | Guernsey |
| 9è | Alemanya |
| 10è | Suïssa |
| 11è | Catalunya |

## Referències

* ↑ «Un toc de reconeixement». Avui, 08-09-2009. Arxivat de l'original el 2012-03-05. [Consulta: 10 agost 2014].
* ↑ «La selecció catalana de rugbi touch rep el reconeixement per poder competir a nivell internacional». Esport3, 08-09-2009.
* ↑ «El rugbi touch, divuitè reconeixement internacional». Esport Català, 08-09-2009. Arxivat de l'original el 2013-12-24. [Consulta: 10 agost 2014].

## Enllaços externs

* Campionat d'Europa de touch rugbi de 2014 - Lloc web oficial
* TouchEurope.org - European Championships Arxivat 2016-03-04 a Wayback Machine. (anglès)
# Aristarc

Aristarc és el nom dels següents personatges:
* Aristarc d'Atenes, cap del govern del quatre-cents d'Atenes.
* Aristarc d'Esparta, comandant espartà.
* Aristarc de Còlquida, príncep de Còlquida.
* Aristarc d'Alexandria, escriptor grec.
* Aristarc el cronògraf, escriptor grec.
* Aristarc de Samos astrònom grec.
* Aristarc (metge), metge grec
* Aristarc de Tars, metge grec.
* Aristarc de Tegea, poeta tràgic grec.
* Aristarc de Tessalònica, un dels Setanta deixebles
* Aristarc de Samotràcia. gramàtic, escriptor i filòsof grec.
* Aristarc (Stankiévitx) (1941-2012), bisbe de l'Església Ortodoxa Russa. Arquebisbe de Hómiel i Jlobin a Belarús.
* Cràter Aristarc, cràter de la lluna.
# Lompoc

Lompoc és una població dels Estats Units a l'estat de Califòrnia. Segons el cens del 2000 tenia 41.103 habitants.

## Demografia

Segons el cens del 2000, Lompoc tenia 41.103 habitants, 13.059 habitatges, i 9.311 famílies. La densitat de població era de 1.363,4 habitants/km².
Dels 13.059 habitatges en un 41,1% hi vivien nens de menys de 18 anys, en un 51% hi vivien parelles casades, en un 14,8% dones solteres, i en un 28,7% no eren unitats familiars. En el 23,5% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,42.
Per edats la població es repartia de la següent manera: un 29,9% tenia menys de 18 anys, un 8,9% entre 18 i 24, un 33,3% entre 25 i 44, un 18,5% de 45 a 60 i un 9,4% 65 anys o més.
L'edat mediana era de 32 anys. Per cada 100 dones de 18 o més anys hi havia 116,4 homes.
La renda mediana per habitatge era de 37.587 $ i la renda mediana per família de 42.199 $. Els homes tenien una renda mediana de 35.074 $ mentre que les dones 26.824 $. La renda per capita de la població era de 15.509 $. Entorn del 12,6% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lompoc». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Lompoc». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Dicksoniàcies

Les dicksoniàcies (Dicksoniaceae) són una família de falgueres arborescents de climes tropicals, subtropicals i temperats. Hi pertanyen una trentena d'espècies, algunes d'elles que daten del Juràssic.
De fet, la majoria d'espècies aquesta família es consideren més antigues que les de les falgueres de la família Cyatheaceae. És una família de plantes terrestres. Distribuïts a l'origen l'est d'Àsia, Australàsia, el Neotròpic i Santa Helena també s'utilitzen com a planta decoratiu en zones amb clima temperat.

## Ubicació taxonòmica

Juntament amb Cyatheaceae, Cibotiaceae i Metaxyaceae formen el nucli de falgueres arborescents.
És classificada com una familía monofilètica amb tres gèneres i una trentena d'espècies:
* Calochlaena
* Dicksonia
* Lophosoria

## Característiques

Les dicksoniàcies són plantes vasculars amb un cicle de vida haplodiplont on l'alternança de generacions és ben manifesta, amb esporòfits i gametòfits multicel·lulars i independents, amb espores com unitat de dispersió i de resistència. Tenen esporòfits amb megafils (Euphyllophyta).
En general són arborescents o amb rizomes erectes o ascendents, rizomes amb dictiosteles policícliques, o solenostelas (Calochaena). Els àpexs de les tiges i també les bases peciolars són coberts amb pèls d'una cèl·lula de gruix.
Fulles grans, 2-3 pinades. Venes simples a bifurcades, lliures.
Sorus abaxials i sense inducció (Lophosoria) o marginals (Calochlaena, Dicksonia). Indusis bivalve o cuculiforme. La valva adaxial (l'externa) formada pel marge reflex de la lamina, usualment pintada diferencialment. Esporangis amb anell obliqu, receptacles alçats. Normalment amb parafisos filiformes. Espores globoses o tetraèdriques.
Nombre de cromosomes: x = 56 (Calochaena), 65 (Dicksonia, Lophosoria).

## Referències

* ↑ Pryer, Kathleen M.; Schneider, Harald; Smith, Alan R.; Cranfill, Raymond; Wolf, Paul G. «Horsetails and ferns are a monophyletic group and the closest living relatives to seed plants» (en anglès). Nature, 409, 6820, 01-02-2001, pàg. 618–622. DOI: 10.1038/35054555. ISSN: 1476-4687.
* ↑ Hassler, Michael; Schmitt, Bernd. «Family Dicksoniaceae M. R. Schomb.» (en anglès). Checklist of Ferns and Lycophytes of the World. Arxivat de l'original el 2017-09-02. [Consulta: 13 novembre 2020].
* ↑ Smith, Alan R.; Pryer, Kathleen M.; Schuettpelz, Eric; Korall, Petra; Schneider, Harald «A classification for extant ferns» (en anglès). Taxon, 55, 3, 01-08-2006, pàg. 705–731. DOI: 10.2307/25065646.

## Enllaços externs

* Stevens, P.F. «Angiosperm Phylogeny Website» (en anglès), 14-07-2017. [Consulta: 14 novembre 2020].
# Campionat del món de ciclisme en pista de 2021 – Persecució individual femenina

La competició de Persecució individual femenina al Campionat del món de ciclisme en pista de 2021 es va celebrar el 23 d'octubre del 2021.

## Resultats
### Classificació

La classificació va començar a les 13:25. Les dues ciclistes més ràpides van passar a competir per la medalla d'or i la tecera i quarta van competir pel bronze.
| Posició | Nom | País | Temps | Diferència | Notes |
| 1 | Lisa Brennauer | Alemanya | 3:17.572 | | Q |
| 2 | Franziska Brauße | Alemanya | 3:22.292 | +4.720 | Q |
| 3 | Mieke Kröger | Alemanya | 3:22.336 | +4.764 | q |
| 4 | Martina Alzini | Itàlia | 3:26.328 | +8.756 | q |
| 5 | Marion Borras | França | 3:26.856 | +9.284 | |
| 6 | Kelly Murphy | Irlanda | 3:27.490 | +9.918 | |
| 7 | Lliri Williams | Estats Units | 3:30.386 | +12.814 | |
| 8 | Mia Griu | Irlanda | 3:34.713 | +17.141 | |
| 9 | Megan Barker | Regne Unit | 3:35.175 | +17.603 | |
| 10 | Ella Barnwell | Regne Unit | 3:35.539 | +17.967 | |
| 11 | Fabienne Buri | Suïssa | 3:35.889 | +18.317 | |
| 12 | Aksana Salauyeva | Belarús | 3:36.744 | +19.172 | |
| 13 | Viktoriia Yaroshenko | Ucraïna | 3:37.134 | +19.562 | |
| 14 | Tania Calvo | Espanya | 3:38.003 | +20.431 | |
| 15 | Lina Hernández | Colòmbia | 3:40.261 | +22.689 | |
| 16 | Jessica Parra | Colòmbia | 3:41.837 | +24.265 | |
| 17 | Luo Yiwei | Singapur | 3:44.992 | +27.420 | |
| 18 | Ese Ukpeseraye | Nigèria | 4:14.774 | +57.202 | |

### Final

Les finals van començar a les 19:41.
| Posició | Nom | País | Temps | Diferència |
| Raça de medalla de l'or |||||
| 1 | Lisa Brennauer | Alemanya | 3:18.258 | |
| 2 | Franziska Brauße | Alemanya | 3:22.980 | +4.732 |
| Raça de medalla del bronze |||||
| 3 | Mieke Kröger | Alemanya | | |
| 4 | Martina Alzini | Itàlia | OVL | |

## Referències

* ↑ Schedule
* ↑ Start list
* ↑ Qualifying results
* ↑ Finals results
# Danílovka (Saràtov)

* Per a altres significats, vegeu «Danílovka».
Danílovka (en rus: Даниловка) és un poble de l'óblast de Saràtov, a Rússia, segons el cens del 2021 tenia 910 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Ariary

L'ariary (nom malgaix) és la moneda nacional de Madagascar. El codi ISO 4217 és MGA.
És una de les dues úniques monedes actualment en circulació a tot el món que no estan subdividides segons el sistema decimal (l'altra és l'ouguiya maurità): cada ariary es divideix en cinc iraimbilanja. Tant el nom de l'ariary com el de l'iraimbilanja provenen de les monedes de l'època precolonial. Iraimbilanja significa literalment "un pes de ferro", i era el nom d'una antiga moneda que valia la cinquena part d'un ariary.
L'ariary va substituir la moneda precedent, el franc malgaix (MGF), l'1 de gener del 2005. Un franc malgaix va ser valorat en 0,2 ariarys, és a dir, un iraimbilanja. El canvi havia estat ja anunciat pel president Marc Ravalomanana el 2003
Des de la introducció del franc malgaix, tant les monedes com els bitllets portaven doble denominació: l'oficial en francs i la semioficial en ariary i iraimbilanja. La denominació en francs havia estat sempre la preeminent fins al 31 de juliol del 2003, en què als bitllets ja es mostra com a denominació principal l'ariary, mentre que la del franc s'imprimeix amb lletra petita. Les monedes no s'han canviat.

## Monedes i bitllets

Actualment en circulen les monedes següents:
* Iraimbilanja (1/5 ariary), Venty sy Kirobo (2/5 ariary), 1, 2, 4, 5, 10, 20 i 50 ariary
I els bitllets següents:
* 100, 200, 500, 1.000, 2.000, 5.000 i 10.000 ariary
A més de bitllets antics amb les denominacions següents:
* 500 francs (100 ariary), 1.000 francs (200 ariary), 2.500 francs (500 ariary) i 5.000 francs (1.000 ariary)

## Taxa de canvi

* 1 EUR = 4.102,32 MGA (7 de maig del 2020)

## Referències

* ↑ Sayeed, Ahmed. Abbrevations (en anglès). Sankalp Publication, p. 201. ISBN 978-93-90636-69-3.
* ↑ Hernandez, Julio C.; Moser, Christine M. «Community level risk factors for maternal mortality in Madagascar : original research article». African Journal of Reproductive Health, 17, 4, 01-01-2013, pàg. 118–129. DOI: 10.10520/EJC145429.
* ↑ Turner, B. The Statesman's Yearbook 2015: The Politics, Cultures and Economies of the World (en anglès). Springer, 2016-12-27, p. 814. ISBN 978-1-349-67278-3.
* ↑ Rance, David G «Reckon on it!: A very British trait». sliderules.nl.

## Enllaços externs

* (francès) (anglès) Banc Central de Madagascar Arxivat 2018-10-29 a Wayback Machine. (Banky Foiben'i Madagasikara)
# Lompret

Lompret és un municipi francès, situat a la regió dels Alts de França, al departament del Nord. L'any 2006 tenia 2.362 habitants. Limita al nord amb Verlinghem, al sud-est amb Lambersart, al sud amb Lomme i a l'oest amb Pérenchies.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.098 | 1.218 | 1.344 | 1.696 | 1.873 | 2.358 | 2.362 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001 - | Michel Loosvelt | UMP |
# César Vega

César Vega (1962), és un enginyer agrònom, comunicador i polític uruguaià.
El 1987 es va rebre d'enginyer agrònom a la Facultat d'Agronomia de la Universitat de la República. És locutor del programa radial anomenat «La voz delagro» (La veu delagro), per Ràdio Fénix 1330AM, des d'on promou el consum responsable de fruites i verdures.
És candidat a les eleccions presidencials i representació parlamentària de l'Uruguai pel Partido Ecologista Radical Intransigente (Partit Ecologista Radical Intransigent) PERI, fundat el 2013. El programa té èmfasi en la preservació dels recursos naturals i són contraris a la megamineria a cel obert.

## Referències

* ↑ «Página Oficial» (en castellà). La voz delagro, 22-09-2014. Arxivat de l'original el 2016-03-10. [Consulta: 2014].
* ↑ «El hombre de la calle. César Vega» (en castellà). Océano FM, 20-07-2011. Arxivat de l'original el 2014-09-22. [Consulta: 2014].
* ↑ «César Vega, libre y orgánico» (en castellà). uruguayalternativo, 02-04-2013. Arxivat de l'original el 2016-03-03. [Consulta: 22 setembre 2014].
* ↑ «Todos menos tú» (en castellà). La Diaria. [Consulta: 22 setembre 2014].
* ↑ «César Vega: "Nunca más se va a producir alimento" en lugares "donde pasa la megaminería"» (en castellà). El Espectador, 01-08-2014. [Consulta: 22 setembre 2014].